Usmernenie č.:		 10/2005/NF

Vecné zameranie:	Usmernenie k postupu na zabezpečenie  vykázania a odovzdania  údajov do Štátnej pokladnice o stave prostriedkov na osobitnom účte dofinancovania programov k 1.1.2005 v analytickom členení  

Vydáva:			odbor Národného fondu
sekcia európskych záležitostí
Ministerstvo financií SR 

Určené pre:		platobné jednotky, sprostredkovateľské orgány pod platobným orgánom  

Počet príloh:		

Dátum vydania:		 30.06.2005

Dátum platnosti:		 30.06.2005

Schválila: 			..................................................................
Ing. Mária Kompišová 
generálna riaditeľka sekcie európskych záležitostí MF SR

Usmernenie k postupu na zabezpečenie  vykázania a odovzdania  údajov z ISUF do Štátnej pokladnice o stave  prostriedkov na osobitnom účte dofinancovania programov k 1.1.2005 v analytickom členení

1)	Pri odovzdaní údajov  do Štátnej pokladnice prostredníctvom CSV súborov z ISUF podľa  Prílohy č. 6 k Pokynu MF SR č. MF/16536/2004-31 je potrebné zabezpečiť, aby o stave prostriedkov  na osobitnom účte dofinancovania programov platobnej jednotky a sprostredkovateľského orgánu pod platobným orgánom k 1.1.2005 účtovanom na účte 245 boli poskytnuté údaje, ktoré vyjadrujú ekonomickú klasifikáciu, kód zdroja a kód projektu/prvku rozpočtového programu.

2)	Pri zisťovaní a vyhotovovaní údajov sa postupuje nasledovne:
-	na vyjadrenie začiatočného stavu prostriedkov na osobitnom účte dofinancovania programov k 1.1. je v prílohe č. 6 k Pokynu MF SR č. MF/16536/2004-31 určený znak 453000 ekonomickej klasifikácie,

-	kód zdroja  sa určí  podľa kódu zdroja použitého pri prevode nevyčerpaných prostriedkov z rozpočtového výdavkového účtu v decembri 2004,

-	kód projektu / prvku  rozpočtového programu sa určí podľa kódu projektu / prvku  rozpočtového programu použitého pri prevode nevyčerpaných prostriedkov z rozpočtového výdavkového účtu v decembri 2004.

3)	Vykázanie a odovzdanie predmetných údajov z ISUF do Štátnej pokladnice  prostredníctvom CSV súborov sa zabezpečí vykonaním účtovného zápisu v rámci účtu 262. 
Na účely vykonania zápisu na účte 262 je potrebné vyhotoviť doklad, v ktorom treba uviesť sumu stavu prostriedkov  k 1.1.2005 na programy na osobitnom účte dofinancovania programov prevedených na osobitný účet dofinancovania programov  v decembri 2004 a postup pri výpočte čiastkových súm v požadovanom rozčlenení  doložený dokladom o prevodoch nevyčerpaných prostriedkov v decembri 2004 z rozpočtového výdavkového účtu  podľa programov a zdroja.

4)	Postup pri  účtovaní v ISUF:
	Účtovanie sa vykoná v období 01/2005 
Na vykonanie účtovného zápisu sa použije transakcia FB50
Ako  dátum účtovania sa uvedie 1.1.2005. 
Referencia: ZS 245/2004
Text hlavičky dokladu: ZS účtu dofinancovania
Druh dokladu: SA (ide o interný doklad)
  
Účtovný zápis

MD  2620x0
text: ZS účtu dofinancovania
prac. úsek: xxx
fond: kód zdroja
fin stredisko: xxxM
finančná položka : 90
funkčná oblasť: dummy

DAL 2620x0
Text: ZS účtu dofinancovania
prac. úsek: xxx
fond: kód zdroja pod ktorým bol vykonaný prevod v decembri 2004
fin stredisko: xxxM
finančná položka : 453000
funkčná oblasť: kód programu
  
5)	Údaje o začiatočnom stave osobitného účtu dofinancovania programov sa vykazujú vo výkaze Fin RO 1-04 v časti 2.1. Príjmové finančné operácie  údaje  v stĺpci  3 - skutočnosť.